Etter å ha overtalt sin venn og produsent John Birt om at intervjuene med Nixon kan bli en suksess, reiser Frost og Birt til California for å møte Nixon. Om bord på flyet flørter Frost med en ung kvinne som heter Caroline Cushing, og de begynner et forhold når hun blir med dem på resten av reisen. Men Frost sliter med å selge intervjuene til amerikanske TV-selskaper, og bestemmer seg for å finansiere prosjektet med private penger. Han og Birt ansetter deretter to etterforskere - Bob Zelnick og James Reston Jr. - for å hjelpe Frost med å forberede seg.